Diari Oficial de la Generalitat Valenciana


Sumari del DOGV 6117, del 06-10-2009 (2009/11321)

Citació a termini als interessats afectats pel recurs interposat per Layetana Parque Central, SL, i Layetana Vega, SL, contra la Resolució de 6 de març de 2007, per la qual s'aprova l'homologació i els cinc PRI de l'àmbit Parc Central, i contra l'Acord del Ple de l'Ajuntament de 24 d'abril de 2009, mitjançant el qual s'aprova el text refós de l'àmbit A-4.1, Parc Central.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6117

Data del DOGV
:   06-10-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/11229


Data del document
:   15-09-2009

Organisme emissor
:   Ajuntament de València

Tipus de document
:   Anunci

Descriptors 

:   * València

Citació a termini als interessats afectats pel recurs interposat per Layetana Parque Central, SL, i Layetana Vega, SL, contra la Resolució de 6 de març de 2007, per la qual s'aprova l'homologació i els cinc PRI de l'àmbit Parc Central, i contra l'Acord del Ple de l'Ajuntament de 24 d'abril de 2009, mitjançant el qual s'aprova el text refós de l'àmbit A-4.1, Parc Central. [2009/11572]  
Mitjançant la Resolució del conseller de Territori i Habitatge de 6 de març de 2007 es va aprovar definitivament l'homologació del sector centre i sud, el catàleg i els plans de reforma interior (PRI) A-4.1 Parc Central, A-4.2 Parc d'Enginyers, A4-3 Parc i Mestrança d'Artilleria, A-5.1 Sant Marcel·lí, i A-5.2 Camí Reial.   
En data de 29 de març de 2007, Manet de Inversiones, SL, ha presentat un recurs de reposició contra l'aprovació del Pla de Reforma Interior A-4.1, Parc Central, en relació amb la delimitació de l'actuació aïllada A-4.1 García Lorca-Olta (avinguda García Lorca 85 i 87 i carrer Olta 2).  
Per la Resolució del conseller de Medi Ambient, Aigua, Urbanisme i Habitatge de data 6 de febrer de 2009 es va estimar el recurs esmentat, i conseqüentment, el Servei de Planejament va rectificar la documentació en allò que afectava, exclusivament, l'àmbit de l'actuació aïllada A.4.1., i el Ple de l'Ajuntament, el 24 d'abril del 2009, va aprovar un text refós del Pla de Reforma Interior Parc Central (A-4.1)   
Contra l'Acord del Ple de 24 d'abril de 2009 a què es fa referència, Layetana Parque Central, SL, i Layetana Vega, SL, han interposat un recurs contenciós administratiu (procediment 1/000200/2009).   
En compliment dels articles 48 i següents de la Llei de la Jurisdicció Contenciosa Administrativa, que exigeixen que davant de la interposició dels recursos contenciosos els ajuntaments citen a tots els possibles afectats, i atés que s'impugnen tant la Resolució de 6 de març de 2007, per la qual s'aprova l'homologació i els cinc PRI, com l'Acord del Ple de l'Ajuntament de 24 d'abril de 2009, mitjançant el qual s'aprova el text refós de l'àmbit A-4.1, de conformitat amb el que ha sol·licitat el Tribunal Superior de Justícia de la Comunitat Valenciana, Sala contenciosa administrativa, Secció 1, es disposa:  
Citar a termini els interessats en l'expedient d'homologació modificativa del Pla General de l'àmbit Parc Central, perquè, si pertoca, compareguen en les actuacions en el termini de nou dies, si convé al seu dret, en qualitat de codemandats, per mitjà d'un escrit en la forma oportuna dirigit al Tribunal Superior de Justícia de la Comunitat Valenciana, Sala Contenciosa Administrativa Secció 1, en el procediment ordinari número 1/000200/2009-T, i fent-los saber que, si pertoca, hauran de comparéixer degudament representats o representades en la forma establida en els articles 23.2 i 23.3 de la Llei de la Jurisdicció Contenciosa Administrativa.  
València, 15 de setembre de 2009.- El secretari: Pedro García Rabasa.